Sansac de Marmiesse

*Sansac de Marmiesse* (*Sansac-de-Marmiesse* en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia

### Comunas vesinas

    400px|left|Distanças e posicion relativa
    



### Perimètre del territòri

## Toponimia
### ''Sansac de Marmiesse''
Las fòrmas ancianas son *Sanciacum*, en latin, en 923, *Sansac*, en 1295, *Sansacum*, latinizacion de 1330, *Censacum de Marmieyssas*, al sègle XIV, *Sainct-Sac-de-Marmyeisse*, en 1522, *Sansacum subtus Marmieyssa*, latinizacion de 1544, *Sainct-Sac-de-Marmieisse*, en 1561, *Sainct-Sac*, en 1623, *Sainct-Sac-lez-Marmiesse*, en 1646, *Censsac-de-Marmiesse*, en 1666, *Sansac-soubz-Marmieysse*, en 1668, *Senssac-soubz-Marmieysse*, en 1669, *Sainct-Sac-soubz-Marmiesse*, en 1674, *Sainct-Sac-Marmieysse*, en 1692, *Senssac-de-Marmiesse*, en 1720, *Sanssac*, en 1725, *Sensac-de-Marmiesse*, en 1784 . Sembla ben que *Sançac* siá vengut *Sençac*, mas perqué e cossí ? Primièirament, aquò's una dissimilacion, mas aquò sufís benlèu pas, aquò's solament una ajuda al fenomèn. Se pòt imaginar qualques estapas, que demandarián verificacion : 1. *Sançac* comprés *Sant Sac*. 2. *Sant Sac* traduit en francés *Saint Sac*, foneticament *Sent Sa(c)*. 3. *Sent Sac* desanctificat graficament *Censsac* (1666), *Senssac* (1669, 1720), *Sensac* (1784); mas las causas se passèron benlèu autrament. *Sansac* (en francés) ven normalament d'un nom d'òme latin *Santius* o *Sancius*, amb lo sufixe *-acum* , latinizacion del sufixe gallés *-āco(n)*. *Sansac* (en francés) èra donc probablament una anciana granda proprietat antica qu'aviá per mèstre *Santius* o *Sancius*. La grafia de la prononciacion anciana seriá *Sançac*, la de la prononciacion actuala supausada es *Sençac*. Pel determinant, veire *Marmiesse*. Fai mestièr de conéisser la prononciacion autentica. La primièira fòrma (fautiva) conselhada per l'IEO Cantal es *Sansac* , doncas sense determinant.
### ''Marmiesse''
Aquò's un ancian castèl (probable que Sençac ne dependiá). Lo nom, present sus la mapa de Cassini, a l'èst del borg, al sud-oèst de *Bargues* , sembla absent de las mapas actualas . Las fòrmas ancianas son *Marmieyssa*, en 1343, *Marmier*, en 1486, *Marmyesse*, en 1522, *Marmieisse*, en 1561, *Marmesse*, en 1628, *Marmieysse*, en 1692 . I cal apondre una fòrma contenguda *supra* dins *Sençac de M.* : *Marmieyssas*, al sègle XIV. La primièira sillaba ven de *mal* (latin *malus*), de *maur*, « negre » (latin *Maurus*) o de *maros*,  « grand » en gallés. Per la seguida, rapòrt ambe Mèissa ? *Marmussoles* (nom francés), al nòrd de Las Fargas, poiriá èsser un diminutiu.
 
## Istòria
* Abans 1806, *Souac-de-Marmiesse* (nom francés, absent de las mapas IGN e de la mapa de Cassini) siaguèt annexat a Sençac . *Souac* poiriá èsser una marrida grafia per *Spiac* (Espiac ?), atestat * Spiacus*, en 1330 . Mas lo luòc es pas de melhor trobar.

## Administracion

* Abans la refòrma cantonala de 2014, aplicada en 2015, la comuna èra del canton d'Orlhac-2; es ara del canton de Maurç.

## Demografia

## Luòcs e monuments

## Personalitats ligadas amb la comuna

## Veire tanben

## Ligams extèrnes

## Nòtas e referéncias
### Nòtas

### Referéncias